Coordinado o inicio das obras de humanización da Avenida de Ourense - Concello de Marín\nEstá en:Inicio»Concellerias»Urbanismo, facenda e persoal»Coordinado o inicio das obras de humanización da Avenida de Ourense\nCoordinado o inicio das obras de humanización da Avenida de Ourense\nA humanización da Avenida de Ourense é un dos proxectos máis importantes cuxo inicio ten programado o Goberno local. Esta semana, a alcaldesa María Ramallo e o concelleiro de Urbanismo, Manuel Santos, mantiveron unha reunión con Oresa, a empresa adxudicataria dos traballos do lote 2 (adicado expresamente á reurbanización do viario), para coordinar o arranque dos traballos, que previsiblemente comezarán en menos dun mes.\nO proxecto forma parte da Estratexia de Desenvolvemento Urbano Sostible Marín2020, cofinanciada nun 80% cos Fondos Feder da Unión Europea e ten por obxecto converter a principal arteria de comunicación de Marín nun espazo sostible, cómodo e pensado para a convivencia dos peóns e dos ciclistas.\nTrátase dunha actuación integral en toda a Avenida, desde o seu inicio en Cantodarea até a Praza de España e que contempla a renovación de toda a pavimentación, a creación dun carril bici, a renovación do mobiliario urbano e a substitución da actual iluminación por novas luminaras LED eficientes a nivel de aforro enerxético e sostibilidade ambiental.\nDeste xeito, convivirá un tramo de beirarrúa, outro de paseo e outro destinado á mobilidade en bicicleta.\nEn total, esta actuación suporá unha inversión de 1,5 millóns de euros con cargo aos Fondos FEDER europeos.\nPróximo remate das obras do colector\nPor outra banda, as obras de renovación do colector xeral, que se atopan executando a súa cuarta fase, xa están próximas ao seu remate.\nEspérase que nestes meses de verán queden practicamente finalizadas, segundo adiantou esta semana a conselleira de Infraestruturas, Ethel Vázquez, na súa visita á vila de Marín co galo da presentación da Tarxeta Xente Nova.


Competicións arquivos - Asociación Galega de Fútbol Gaélico\nInicio » Competicións\nCompeticións / Novas / Outras competicións / Portada\nA tempada oficinal remata xa para todos os equipos galegos coa desputa da Final Ibérica o pasado sábado. Este torneo pecha o Campionato Ibérico e xunta aos mellores equipos da …\nO concello de Xove foi testigo dunha histórica dobre final Herdeir@s – Estrela Vermelha. A sorte foi dispar: as de Lalín fanse co título feminino nun final de infarto, mentres …\nBonita tarde de fútbol gaélico o pasado sábado na Estrada. Keltoi acada o seu primeiro título oficial ao impoñerse a Fillos de Breogán e Irmandinhos. Fillas de Breogán obtén o …\nO pasado fin de semana do 4 e 5 de maio desputáronse as eliminatorias correspondentes á fase previa da Copa Galega. Catro partidos onde os gañadores avanzarían á gran fase …\nO equipo lalinense alzouse co seu primeiro título tras vencer a Estrela Vermelha nunha auténtica final co público ateigando as bancadas. Auriense vence a domicilio a Turonia, mentres que o …\nO Estrela Vermelha masculino imponse na Torre tras unha gran remontada, coroándose campión galego por cuarta vez na súa historia (2014, 2015, 2016, 2019). Pola súa banda, as compostelás tamén …


Ponse en marcha unha nova edición do programa Amessan\nOs obradoiros e actividades deste servizo están dirixidos a persoas maiores de 60 anos empadroadas no concello de Ames\nO Concello de Ames xa ten pechado o programa Amessan para o curso 2018-2019. Os obradoiros e actividades deste servizo están dirixidos a persoas maiores de 60 anos empadroadas no concello de Ames. Deste programa tamén poden tomar parte aquelas persoas cunha discapacidade, presentando un informe médico que recomende a súa asistencia a algunha das aulas. A oferta deste curso inclúe os obradoiros de manualidades, memoria, música tradicional e ximnasia terapéutica.\nAs actividades do programa Amessan impártense nos locais sociais de Agrón, Ameixenda, Augapesada, Bugallido, Covas, Cruxeiras, Lens, Piñeiro, Tarroeira, Trasmonte e nos centros socioculturais de Bertamiráns e do Milladoiro. As clases comezan o día 1 de outubro e rematarán no mes de xuño. As actividades de manualidades, memoria e música tradicional contan con 15 prazas por grupo, e as de ximnasia terapéutica con 25 prazas. O grupos teñen que estar formados como mínimo por dez participantes.\nPara participar dos obradoiros non é precisa a inscrición previa. As persoas que se queiran anotar deberán acudir, levando o seu documento de identidade, ao local onde se imparte a actividade o primeiro día de clase. Alí cubrirán unha ficha para formalizar a súa asistencia. As persoas con algunha discapacidade deberán levar o seu certificado médico. De todas formas, para calquera consulta pódese chamar aos números de teléfono 662 377 044 (de 10:00 a 14:00 horas) ou 607 813 452 (de 16:00 a 19:00 horas).\nA concelleira de Voluntariado, Isabel González, “anima á veciñanza de Ames a que, un ano máis, se apunte a este programa que xa vai pola décimo quinta edición consecutiva”. Asemade, “agradecer a fidelidade dos usuarios e das usuarias que levan dende o primeiro ano participando nas actividades de Amessan”.\nLugar e hora das actividades e obradoiros\nOs obradoiros de manualidades impartiranse nos locais sociais de Agrón, os xoves de 17:00 a 19:00 horas, Cruxeiras, os martes de 17:30 a 19:30 horas, e Trasmonte, os venres de 18:00 a 20:00 horas. Os de música tradicional ofrécense nos locais sociais de Ameixenda, os martes de 17:00 a 19:00 horas, Bugallido, os mércores de 17:00 a 19:00 horas, Trasmonte, os luns de 19:00 a 21:00, e Lens, os xoves de 19:00 a 21:00 horas.\nAs actividades de memoria levaranse a cabo na Ameixenda, os xoves de 16:15 a 18:15 horas, Bugallido, os xoves de 16:30 a 18:30 horas, en Bertamiráns os luns e mércores de 17:00 a 18:00 horas, Covas, os xoves de 19:00 a 21:00 horas, Cruxeiras, os mércores de 15:30 a 17:30 horas, no Milladoiro, os luns e mércores de 19:00 a 20:00 horas e os martes de 18:00 a 20:00 horas, e na Tarroeira, os mércores de 18:00 a 20:00 horas.\nOs obradoiros de música tradicional terán lugar na Ameixenda, os martes de 17:00 a 19:00 horas, en Bugallido os mércores de 17:00 a 19:00 horas, e en Lens, os xoves de 19:00 a 21:00 horas.\nAdemais, organízanse un ano máis as aulas de ximnasia terapéutica. Ofértanse no local social de Augapesada, os mércores e venres de 18:30 a 19:30 horas, no de Bugallido, os luns e venres de 20:00 a 21:00 horas ou de 21:00 a 22:00 horas, en Cruxeiras, os martes e xoves de 20:00 a 21:00 horas, no local social de Piñeiro, os luns e mércores de 19:00 a 20:00 horas, na Tarroeira, os luns e mércores de 17:00 a 18:00 horas, e en Trasmonte, os mércores e venres de 17:00 a 18:00 horas.\nNas Casas da Cultura de Bertamiráns e do Milladoiro ofrécense tres grupos distintos de ximnasia terapéutica. En Bertamiráns o grupo 1 ten clases os martes e xoves de 19:00 a 20:00 horas, o grupo 2 de 12:00 a 13:00 horas (tamén os martes e xoves) e o grupo 3 os luns e os mércores de 19:00 a 20:00 horas. Na do Milladoiro, as clases impártense os martes e xoves. O grupo 1 en horario de 17:00 a 18:00 horas, o 2 de 18:00 a 19:00 horas, e o 3 de de 19:00 a 20:00 horas.


Íntegro da apoio a trinta e seis mulleres en situación de especial vulnerabilidade\nOfrécenlle servizos de mediación familiar e orientación laboral // Fixeron un curso de creación de perfís en webs de emprego\nParticipantes no curso de creación de perfís en webs de emprego coa directora do centro, Noelia Barreira - FOTO: Íntegro\nJOSÉ M. RAMOS CABANA | 09.10.2019\nTrinta e seis mulleres en situación de especial vulnerabilidade beneficiáronse dende 2018 do servizo de mediación familiar e de apoio e orientación laboral posto en marcha hai xa catro anos pola Asociación Íntegro, no marco do Punto de Intervención para Mulleres con Diversidade Funcional do Rural (PIMDRural), cofinanciado polo Fondo Social Europeo no marco do programa operativo FSE Galicia 2014-2020.\nMoitas delas formaron parte tamén dun extenso programa formativo, no que se impartiron cursos relacionados coa procura de emprego a través do teléfono móbil, formación básica en prevención de riscos laborais e confección de currículos e cartas de presentación.\nNo pasado mes de setembro puxeron en marcha un curso de creación de perfís en webs de emprego, "coa finalidade de mellorar a formación das participantes de cara a aumentar a súa empregabilidade ata lograr a plena integración socio-laboral", aseguran dende Íntegro.\nNo período 2018-2019 levaron a cabo tamén numerosas accións de acompañamento na busca de emprego, promoción do emprendemento e prospección do mercado de traballo, intermediación e tutorización laboral e profesional logrando catro insercións laborais, "unha cifra moi positiva tendo en conta a triple discriminación que padece o colectivo de mulleres con diversidade funcional no rural".\nAdemais das sesións teóricas, engaden, as participantes tiveron a oportunidade de achegarse á realidade actual dalgunhas das empresas máis importantes e punteiras de Galicia, "como é o caso de Aluman, Inditex e Cerdeimar, entre outras". Nos vindeiros meses teñen previsto continuar con este ciclo de visitas para adquirir novos itinerarios de inserción profesional.\nO Punto de Intervención para Mulleres foi creado para fomentar a igualdade de oportunidades e contribuír a diminuir a discriminación na que se atopa o colectivo feminino en situación de especial vulnerabilidade. A formación é clave para dotar a estas mulleres do rural dunha maior autonomía e independencia.


Un home poderoso | Á marxe do tempo\n4 de diciembre de 2017 a las 0:15\nMáis que alemán, Helmut Schlesinger parece inglés. A formada cabeza, sobre todo, carece da rotundidade abusiva dos xermanos, ese poderío bovino que se percibe a simple vista no pescozo de moitos dos seus compatriotas e que xeralmente se prolonga na conformación xeométrica do queixo. As orellas, algo grandes pero correctas, tampouco son da súa terra, nin os labios. Quizais os ollos, determinados e voluntariosos, son teutóns. Polo demais, este señor parece envolto nun aire leve de intelectual elegante, quizais escéptico.\nPuro engano: é un dos homes máis poderosos do mundo. Onte mesmo, como presidente do Bundesbank, fixo unhas declaración aparentemente inocentes en Colonia, e aos poucos minutos desatouse tal tormenta especulativa contra o franco e a coroa danesa que as autoridades dos respectivos países tiveron que intervir con forza para evitar que esas moedas se viñesen abaixo.\nQue un home que vive nunha casa, almorza polas mañás, dorme nunha cama e toma ducha ou baño cada día, dispoña ao mesmo tempo dun poder semellante ao dos deuses, carece de calquera proporción sensata. As opinións de Helmut Schlesinger, ditas no café, entre amigos, son intranscendentes e teñen a dimensión humana que lles corresponde. Se esas mesmas opinións, a pesar de todo, ditas noutras circunstancias, poden crear graves consecuencias á economía dun país, é que o mecanismo que o permite ten un carácter monstruoso.\nEsta columna publicouse orixinalmente o 4 de decembro de 1992.


Queimaduras en alimentos por baixas temperaturas | Consumer\nQueimaduras en alimentos por baixas temperaturas\nO frío extremo provoca queimaduras nos alimentos e unha perda das propiedades organolépticas\nA maioría dos alimentos queimados estano porque se someteron a elevadas temperaturas e, como consecuencia, a súa superficie adquire unha cor escura. Estes alimentos non se poden consumir debido a un sabor desagradable, ademais de non ser seguros. Con todo, o frío extremo tamén queima. As baixas temperaturas provocan unha reacción de combustión que causa os mesmos efectos que as altas.\nAs queimaduras provocadas polas baixas temperaturas débense, en xeral, a que o alimento se acha en atmosferas cunha humidade baixa, é dicir, en ambientes secos. Nestas condicións, ceden a súa auga para equilibrar o ambiente e combater a sequedad. A auga está en forma de xeo, en estado sólido. Cando pasa ao estado de vapor sen adquirir antes unha textura líquida, cáusanse queimaduras nos alimentos. A primeira ollada, un produto queimado por baixas temperaturas ten unha gran cantidade de cristais de xeo, adopta unha cor marrón escuro, se deshidrata e dánase a estrutura. As responsables deste proceso son as moléculas de auga dos alimentos e do xeo de conxelación.\nPequenas pingas de auga\nAs novas tecnoloxías de conxelación doméstica impiden que se acumule xeo e que este dane os alimentos\nA temperatura dos conxeladores domésticos oscila entre -12ºC e -18ºC. Cando se introducen alimentos, estes quedan conxelados por completo en pouco tempo. É entón cando as moléculas de auga buscan lugares máis cálidos para dispor de enerxía. A auga migra cara aos alimentos e, unha vez alí, empezan a formarse redes de cristais de xeo. É un proceso moi lento que deteriora o alimento. En ocasións, as moléculas de auga desprázanse cara ás esquinas do conxelador, onde se forman grandes placas de xeo. Isto explica por que quedan pequenas pingas de auga ou grandes pezas de xeo nas paredes do conxelador.\nNo entanto, cada vez cáusanse menos queimaduras por frío nos conxeladores domésticos, xa que as novas tecnoloxías de fabricación impiden que se acumule xeo e que este dane os alimentos. A conxelación no ámbito industrial non supón ningún perigo para o alimento e tampouco o altera. Neste nivel alcánzanse -30ºC e -45ºC, en estritas condicións de humidade, aire e temperatura. Ademais, os equipos de conxelación industriais son específicos para este fin e con elevados coeficientes de transferencia do frío, algo que non ocorre en casa e que, por tanto, favorece que os alimentos se sequen ou se queimen.\nCambios de cor\nA carne e o peixe son os produtos máis susceptibles de queimarse no conxelador, debido á importante cantidade de auga que teñen no seu interior. Isto favorece unha maior deterioración. Son alimentos que perden as súas moléculas de auga máis superficiais e, no caso da carne, a mioglobina, a molécula responsable da súa cor vermella. Esta, ante a falta de auga e osíxeno do medio, provoca unha reacción de oxidación na que a mioglobina transfórmase en metamioglobina, responsable da cor marrón da carne seca, oxidada. Cando entra en contacto co aire frío do conxelador, quéimase.\nNo peixe apréciase unha cor marrón amarelado, froito da deshidratación tras someterse a baixas temperaturas. Nas aves, a cor de cando en cando cambia. En ocasións, os ósos e a carne que queda preto deles poden escurecerse, pero non de maneira habitual. Isto débese a que o pigmento fíltrase a través dos poros dos ósos aos tecidos contiguos cando as aves se someten a conxelación.\nEvitar as queimaduras\nComo norma xeral, cando se decide conxelar os alimentos, deben protexerse das posibles agresións externas.\nUtilizar envases herméticos para que queden protexidos do aire frío que circula no interior do conxelador e evitar a migración das moléculas de auga dos alimentos ou fóra deles.\nExtraer todo o aire posible do interior do envase.\nSe non se dispón de envases, usar filme transparente, cubrir todo o alimento e evitar que haxa osíxeno no interior.\nAs bolsas ao baleiro con peche hermético son a maneira máis práctica de conxelar e evitar a presenza de osíxeno.\nCon estas accións, dificúltase que a auga do interior dos alimentos migre ao exterior, reseque o alimento e deteriórense as súas características nutricionais. Ademais, asegúrase que a auga se manteña no interior do alimento e achegue a jugosidad e o sabor de cada produto. Se a pesar de todo detéctanse síntomas de deterioración polo frío, bastará con cortar as partes máis afectadas e cociñar despois o alimento, agás se ten un elevado grao de deterioración. Nese caso, descartarase por motivos de calidade.\nCALIDADE E CONXELACIÓN RÁPIDA\nUnha conxelación rápida significa unha mellor calidade do alimento cando se descongela. É preferible conxelalo axiña que como sexa posible e evitar abrilo ata pasadas unhas dúas horas para unha peza de cinco centímetros de grosor. Isto prevén a formación de cristais de xeo de gran tamaño e forma puntiaguda, que poden danar o alimento. Cunha conxelación rápida, o xeo non ten tempo de formar grandes placas, senón ao contrario: os cristais de xeo serán pequenos, haberá grandes cantidades e non suporán ningún perigo. Tampouco se deben amontoar alimentos para conxelalos, é dicir, débense colocar uns á beira doutros e, unha vez conxelados, apilarlos para optimizar o espazo.\nalimento conxelación frío-gl queimadura


A Banda de Música Ateneo de Negreira, baixo a dirección de Raúl Martín Niñerola, ofrece este sábado, día 27 de novembro, ás 19:00 horas, no Auditorio do Centro Sociocultural, o seu tradicional concerto con motivo da festividade de Santa Icía, patroa dos músicos, que inclúe o seguinte programa:\n• Cielo Andaluz - Pascual Marquina\n• Pilatus: Mountain of Dragons - Steven Reineke\n• The Ghost Ship - J. Alberto Pina\n• Abba Gold - Arranxo Ron Sebregts\n• Holiday in Rio - Arranxo Steve McMillan\nSeguindo a tradición da Banda Ateneo de Negreira, neste concerto presentaranse oficialmente os novos músicos que se incorporan á Banda:\nJosé Carballeira (tuba)\nAntonio Carballeira (trompeta)\nJosé Manuel Mallón (trombón)\nXosé Mosquera (percusión)\nImaxe: Banda de Música Ateneo de Negreira\nO Centro Sociocultural acolle a mostra de pintura de Ramona do Tambre\nRamona, ou Ramona do Tambre, é noticia esta semana por exhibir os seus cadros na sala de exposicións do Centro Sociocultural. Ramona, de 87 anos, era a propietaria do Bar merendeiro Ponte Ínsua, na Abeanca e que rexentou durante máis de 40 anos. Foi famosa polas troitas e a costela en zorza, en Negreira e alén de Negreira. A súa clientela incluía xente como Manquiña, Pemón Bouzas, Xosé Manuel Beiras, etc.\nRamona non só era cociñeira, taberneira e empresaria, senón tamén era e segue sendo unha persoa entrañable, moi simpática e realmente querida por moitísima xente. Os últimos anos foron especialmente duros para ela por perdas importantes na familia, pero aos seus 87 anos demostrou sacar toda a súa valentía para saír adiante con máis forza ca nunca. Despois de sufrir problemas de saúde fai tres anos, decidiu mergullarse na pintura e xunto as súas dúas coidadoras pintou mais de 40 cadros, trinta deles expostos agora no Centro Sociocultural da vila.\nA súa Xira Máxica, que comezou en Pesadoira o pasado 4 de xullo e tivo dous pases na vila de Negreira durante as festas de San Cristovo, prosegue o seu percorrido polo concello. O mago Romarís ten catro datas confirmadas máis ao longo do verán: as máis inmediatas, no mes de xullo, terán lugar en Aro, o sábado 17, e en Logrosa, o sábado 31.\nA xira continuará no mes de agosto por Covas, o día 7, Xallas, o día 8, e Portor, o día 15. Todos os pases serán celebrados nos locais sociais de cada parroquia ás 20:30 horas, cun aforo limitado.\nÁ marxe destes espectáculos, o mago Romarís ofrecerá un curso de maxia para rapaces e rapazas a partir dos nove anos na primeira quincena de agosto. Será en Negreira e para grupos limitados.


Por redaccion el 20 noviembre, 2018\nO parque de Reza pasará a denominarse, desde o venres, parque '25 de novembro' na honra das mulleres vítimas de violencias de xénero.\nO Concello de Ourense quere reivindicar o 25 de novembro, Día Internacional da Eliminación das Violencias de Xénero, con actividades repartidas por toda a cidade para darlle visibilidade a esta lacra e, sobre todo, ás súas vítimas. A Concellería de Igualdade preparou un programa dirixido a toda a sociedade, pero no que participará activamente a mocidade, entre as que destaca a de pórlle o nome 25 de novembro ao parque de Reza. Paralelamente, o Concello de Ourense iniciará un expediente de honra á “pobre Asunción”, primeira vítima de violencia de xénero rexistrada na cidade, co fin de artellar unha acción fixa de lembranza daquel crime na praza Maior.\nAs actividades comezarán este mesmo martes, 20 de novembro, co proxecto Retos de Igualdade e Diversidade, desenvolvido por APES e no que participa alumnado dos colexios Cardenal Cisneros, CPR Luís Vives, IES Blanco Amor, CIFP A Farixa, CIFP O Portovello e IES Otero Pedrayo. O primeiro dos retos será ás 8:30 e 10:30 horas no barrio da Ponte, pero seguiranlle outras na Praza Maior e nas Lagoas, até o 5 de decembro.\nO mércores 21 de novembro comezará outro proxecto de carácter pedagóxico, X(É)NERO VERSOS, desenvolvido co alumnado do Ciclo de Animación Sociocultural do CIFP O Portovello, que pretende utilizar a música -concretamente o hip-hop- como ferramenta socio educativa para intervir coa mocidade e fomentar valores positivos contra a violencia de xénero.\nPara o venres 23 quedará a inauguración do parque de Reza, que desde entón pasará a chamarse Parque do 25 de novembro en lembranza de Asunción González Vázquez e de todas as mulleres vítimas das violencias de xénero. Ademáis, terán lugar nese espazo lecturas por parte de colectivos de mulleres, a exposición dun traballo realizado por vítimas de violencia de xénero usuarias do programa Nexos do CIMM, así como unha actuación musical da cantante e actriz ourensá Aida Blanco.\nConcerto ‘Herdeiras’. Nestes actos reivindicativos do 25N haberá, tamén, espazo para a música co concerto Herdeiras, que contará coa participación de Carmen Penim (voz), Maurizio Polsinelli (piano), Margarida Mariño (violoncello) e Xiana Vilas (danza). Será o mércores 28 de novembro ás 20:30 horas no Liceo de Ourense, entrada de balde.\nFinalmente, levarase a cabo a actividade artístico – pedagóxica Cartas de amor. 15 artistas contra a violencia de xénero, para previr a violencia de xénero na mocidade. Está co-organizada coa Secretaría Xeral de Igualdade (Vicepresidencia e Consellería de Presidencia, Administracións Públicas e Xustiza – Xunta de Galicia), e poderase visitar desde o 11 de decembro ao 10 de xaneiro no Espazo Lusquiños da Mocidade de luns a venres en horario de 17 a 22 horas, e os sábados de 10:30 a 14 horas.\n25N, día, eliminación, internacional, portada, Violencia, Xénero


Malpica celebrará o XX Concurso de Barcanas e Castelos de Area na praia de Area Maior – Concello de Malpica de Bergantiños\n15° Martes 18°\nMalpica celebrará o XX Concurso de Barcanas e Castelos de Area na praia de Area Maior\nO Concello de Malpica celebrará este ano a XX edición do Concurso de Barcanas e Castelos de Area na Praia de Area Maior. O xa tradicional evento terá lugar durante a mañá do venres 27 de agosto.\nAs inscricións poden realizarse no departamento de Educación e Cultura, no Centro Cívico de Malpica en horario de 9:00 a 14:00 horas ata o 26 de agosto. A maiores, as persoas interesadas en participar poderán sumarse desde as 10:00 ás 10:30 horas do 27 de agosto na propia Praia de Area Maior.\nNa competición deste ano existen tres modalidades: infantil, ata os 10 anos; amateur, de 10 anos en diante; e barcanas, cuxo requisito é que a escultura sexa unha barcana tradicional.\nOutorgaranse un total de cinco premios. A modalidade amateur inclúe un primeiro posto, cun trofeo e un vale para compra e consumo en establecementos do municipio de 130 euros. Haberá tamén un segundo, con trofeo e un vale de 70 euros, e un terceiro, con trofeo e un vale de 50 euros. Ademais, entregarase un galardón á mellor barcana e á mellor escultura infantil.\nO evento está organizado polo Concello de Malpica, a Asociación de Amas de Casa de Malpica e a Deputación da Coruña.\nAdhesión ós vales de comercio\nOs establecementos interesados en formar parte da campaña de premios do concurso poderán formalizar a súa adhesión ata o xoves 26 de agosto. Para anotarse deberán chamar ao 981 707 104 en horario de 9:30 a 13:00 horas ou enviar un correo a anton.noceda@malpicadebergantinos.es.\nAs persoas gañadoras poderán dirixirse a calquera dos establecementos adscritos e trocar o seu vale polos produtos ou servizos que desexen. Cada vale só se poderá consumir nun único establecemento.\nA rapazada malpicá poderá gozar dunha nova edición das ‘Tardes na biblioteca’ dende o 24 de setembro ata o 15 de outubro\nOrballo Cultural chega a Canido o 11 de setembro\nO pleno municipal de Malpica inviste como novo alcalde a Eduardo Parga\nConcello e Deputación despiden unha edición máis dun Campamento Urbano Malpica 2021 no que participaron 27 nenas e nenos


O novo deseño urbanístico da zona non implicará ningún cambio no tráfico de vehículos, que se manterá exactamente igual que na actualidade. A iniciativa permitirá substituír o actual deseño da calzada por unha plataforma ao mesmo nivel das beirarrúas. O Goberno acometerá nos vindeiros meses a redacción do proxecto para que as obras se poidan executar no segundo semestre de 2018. Destinaranse a esta iniciativa 450 mil euros, dos que o 80 por cento se financiará con cargo aos fondos europeos DUSI. Ler máis\nO primeiro proxecto contempla a ampliación e mellora da rede de sendeiros do Candán, ademais de iniciativas dirixidas ao desenvolvemento dos usos recreativos e veciñais neste espazo. A pista deportiva será de céspede artificial e permitirá a práctica de tenis, fútbol sala ou baloncesto. Ler máis\n• Esta nova área infantil beneficiará a unha gran cantidade de menores e desconxestionará outras zonas de xogo céntricas como a da Praza da Vila. • O deseño dos elementos de xogo permitirá aos nenos e nenas xogar de maneira divertida, segura e buscando sempre o máximo número de actividades posibles para mellorar as súas capacidades motoras. Ler máis\nA empresa encargada de realizar os traballos será Taboada e Ramos, que realizou a oferta máis vantaxosa das recibidas no proceso de contratación. A execución deste proxecto é moi importante para favorecer unha cómoda e segura circulación de vehículos por estas estradas. Ler máis\nPreténdese que estean rematada para a celebración das festas das Dores, aínda que isto dependerá das posibles continxencias da obra. Agárdase causar as mínimas molestias posibles, mais o inicio das actuacións provocará restricións no tráfico ao seu paso por esta vía. Coa execución deste ambicioso proxecto, o Goberno de Lalín segue dando pasos de cara un modelo de vila máis humanizado, aumentando o elevado potencial de desenvolvemento social que xa ten de por si a zona. Ler máis\nMELLORAS PARA A SEGURIDADE VIARIA NA PARROQUIA DE CRISTIMIL\nRealizáronse actuacións á altura do lugar de Mato Ler máis\nO MINISTERIO DE FACENDA APROBA O MANUAL DE SELECCIÓN DE OPERACIÓNS DO CONCELLO DE LALÍN PARA A POSTA EN MARCHA DA ESTRATEXIA DUSI\nOs traballos incluídos no Lalín SSUMA 21 poderán empezar a executarse unha vez entren en vigor os orzamentos municipais e conclúa o proceso para a selección dun administrativo O concelleiro de Urbanismo asistiu hoxe en Madrid a un encontro preparatorio para a posta en marcha do proxecto Ler máis\nFrancisco Vilariño supervisou esta tarde o inicio das actuacións, que teñen a finalidade de mellorar a mobilidade viaria urbana e favorecer o tránsito peonil seguro. Esta obra enmárcase dentro dun programa máis amplo en aras de fomentar a continuidade peonil, que se vai completar ao longo do verán con melloras noutros puntos. Ler máis\nCASARES REÚNESE CON VECIÑOS DE CASAS NOVAS PARA DECIDIR ONDE UBICAR A CRUZ CARLISTA\nA peza decimonónica será colocada no seu lugar orixinal, tal e como determinaron os residentes no lugar. O concelleiro anunciou que o Concello ten a vontade de crear un pequeno parque nun terreo próximo, sempre que este sexa cedido polos seus propietarios. Ler máis\nO CONCELLO DE LALÍN ADOPTA MEDIDAS PARA INCREMENTAR A SEGURIDADE VIARIA NA ROTONDA DE GARCÍA SÁNCHEZ\nPersoal municipal realiza tarefas de desbroce e de limpeza nas interseccións da glorieta para mellorar a visibilidade. Tamén se colocará un espello na rotonda para dar resposta ás demandas dos veciños que lle trasladaron os veciños hai uns días. O alcalde, acompañado dun técnico municipal e de membros de Protección Civil, visitou esta mañá a zona por segunda vez para avaliar máis actuacións destinadas a evitar posibles accidentes. Ler máis


Que deron de si os proxectos de cooperación durante o 2021? - Grupo de Acción Costeira Ría de Pontevedra\nFebreiro 4, 2022 Novas\nQue deron de si os proxectos de cooperación durante o 2021?\nO GALP Ría de Pontevedra segue a apostar pola cooperación interterritorial da man dos Grupos de Acción Local Pesqueira galegos co obxectivo de reforzar as súas bases sociais, visibilizar os proxectos beneficiarios das axudas que xestionan e poñer en valor o patrimonio e a cultura mariñeira e fomentar o relevo xeracional no sector do mar.\nDurante o 2021, o GALP Ría de Pontevedra participou nos seguintes proxectos:\nUn mar en común: A afouteza da xente do mar. O obxectivo desta iniciativa é valorar a incidencia dos GALP no territorio onde foron implantados. Detectaranse as debilidades e fortalezas co propósito de detectar aqueles mecanismos que poden supoñer unha mellora da participación e un avance no valor das dinámicas identitarias no relativo ao traballo ligado ao mar.\nAo longo do ano pasado realizáronse 80 entrevistas semi-dirixidas e en profundidade a persoas e colectivos asociados aos GALP que participan neste proxecto, 20 entrevistas por cada un deles (A Mariña-Ortegal, Ártabro Norte, Ártabro Sur e Ría de Pontevedra). Tamén se desenvolveron accións formativas que buscan cohesionar o grupo de participantes, composto polos asociados do GALP, facendo fincapé nos aspectos en comúns e nas colaboracións que se poden levar a cabo no territorio.\nBitácoras do mar. A finalidade deste proxecto é destacar os resultados da execución do programa do Fondo Europeo Marítimo e de Pesca 2014-2020, reforzando a gobernanza cos axentes do territorio e o papel que desempeñan os GALP nas zonas costeiras, como axentes que contribúen ao desenvolvemento local.\nO obxectivo principal é recoller as leccións aprendidas e boas prácticas na xestión do FEMP, analizando o seu impacto na economía azul e poñendo en valor o traballo feito.\nPasaporte REMA. O propósito desta iniciativa é impulsar a conservación e a difusión do patrimonio material e inmaterial ligado a cultura mariñeira atlántica exposta nos espazos con contido museístico localizados nos territorios dos GALP galegos, configurando novos contidos culturais que permitan explotar o atractivo común e conectar co público mais mozo.\nAo abeiro deste proxecto creouse o selo REMIÑA, organizáronse sorteos, seminarios, exposicións temporais ou o Campionato Espace Room para alumnado de 1º e 2º da ESO, escape room dirixido a centros educativos.\nRELEVO 2_Mocidade Abordo. Trátase dun proxecto de carácter formativo e divulgativo co que pretenden trasladar ao alumnado de centros de ensino de secundaria, as posibilidades que ofrece o sector na nosa comunidade.\nPoñer en valor o sector pesqueiro entre a comunidade escolar en idade de traballar e/ou de escoller estudos superiores.\nValorizar o sector pesqueiro en termos económicos, dando a coñecer a demanda real existente para diferentes postos de traballo no mar e dando a coñecer as saídas profesionais existentes no mesmo.\nOfrecer unha formación máis cuantitativa, que pretende achegar a realidade do sector pesqueiro en termos de oportunidades laborais, a fin de captar persoas que conformen ese relevo xeracional.\nActualmente están a participar 51 centros de ensino dos territorios dos seis GALP que promoven a iniciativa (Ría de Vigo – A Guarda, Ría de Arousa, Golfo Ártabro Sur, Golfo Ártabro Norte, A Mariña Ortegal e Ría de Pontevedra), o que supón un total de 2.110 escolares de 4º E.S.O.\nConsultade as memorias dos catro proxectos:\nUn mar en común: A afouteza da xente do mar\nBitácoras do mar\nRELEVO 2_Mocidade Abordo\nBitácoras do MarGALPGALP Ría de PontevedraPasaporte REMAproxecto de cooperaciónRelevo 2Un mar en común\nPrevious Post:Unha nova convocatoria para financiamento de proxectos ligados ao mar da man do Galp Ría de Pontevedra\nNext Post:Contratación: Asistencia Técnica para asesoramento a promotores na convocatoria extraordinaria de axudas de 2022


Entre a paixón bibliófila e a humana\n“Cine: Ágora” (Telecinco, 22 h.)\nConta o romance que no día no que naceu o mouro Abenámar había grandes sinais no ceo estrelecido, estaba a mar en calma e a lúa crecida. Movendo tan só unhas letras en tan egrexio nome, podemos convir que no día no que veu a luz Amenábar, Alejandro, os augurios tamén estaban ao seu favor e as estrelas que haberían alumear o seu camiño serían estas feitas de carne mortal e que emerxen dun sol chamado Hollywood. Á maneira de Spielberg, o director de orixe chilena, e traído a España polos seus pais cando era un meniño para fuxir de Pinochet, é dos poucos que son a un tempo autores e coñecedores da trécola do éxito comercial. Afeitos como estamos a relacionar a autoría cinematográfica con sisudas reflexións arredor de moitos diálogos e máis silencios, cámaras fixas e planos curtos, e dramas sociais e de parella, o autor de “Tesis” é igualmente capaz de esconxurar os seus demos e manías persoais conferíndolles un celofán suficientemente atractivo para a industria e o espectador que só consume blockbusters. A súa última gran pirueta nese fío de equilibrista que transita foi “Ágora”.\nNon hai máis cera que a que arde\n“Cine: La Casa de Cera” (TVE, 23:50 h.)\nPensen nos maiores recoñecementos que pode recibir en vida unha persoa. O Premio Nobel pasa por ser o máis prezado para recoñecer unha traxectoria literaria ou investigadora; as medallas olímpicas outorgan gloria á exuberancia atlética; os Oscar perpetúan a imaxe do actor no imaxinario colectivo, etc. Despois hai outros premios menores, como a Medalla de Ouro ao Traballo que glorifica a contradición de que o progreso da humanidade non evitase que sigamos dobrando o lombo canto máis mellor, ou os premios Príncipe de Asturias, que dun tempo a esta parte semella que os sortean nunha feira e cho dan con tal de acreditar que tes un día libre na axenda para pasar a recollelos. Pero por enriba de todos eles, se matinan arredor da cuestión, existe unha distinción superior e que só reciben aqueles aos que se lles pode considerar ídolos verdadeiros. O grotesco é que sexa ter unha réplica da propia figura feita na mesma materia que sacamos dos oídos ou que arde nas igrexas.\nA perturbación das pequenas cousas\n“Buenafuente: Miguel Noguera” (La Sexta, 00 h.)\nA tolerancia é moi importante na vida, para conducírmonos en sociedade e tamén para sobrevivir. Resulta unha traxedia para a saúde ser intolerante á lactosa e, do mesmo xeito, para manter os miolos e a sensatez onde deben estar, cómpre sermos tolerantes co absurdo. De cote, a liña que separa o absurdo da pura traballada é moi fina, tanto como a que forman as nosas cellas. Dependendo da altura na que as situamos en relación aos nosos ollos manifestaremos o pasmo total ou a decepción máis absoluta. O problema vén cando non sabemos en que punto colocalas e, como acto reflexo, acabamos relaxando os músculos da boca, deixándoa aberta como un papón. O humor xoga sempre cos límites entre a sorpresa e a incomprensión. Os chistes funcionan de xeito inequívoco porque adoitan responder a uns códigos que coñecemos ben. Tamén hai un tipo de humor absurdo, o de Faemino e Cansado ou os Chanantes, cos que uns conectan e outros non. E despois hai universos persoais como os de Miguel Noguera que, ao asomarnos a eles déixannos coa pregunta de se se lle foi a chaveta, sentounos mal algo a nós ou é que todos estamos tolos.\n“Alaska y Mario” (MTV, 21:30 h.)\nA vida en parella forma parte das máis curiosas construcións do ser humano, que creou con ela un sistema para o confort e ao mesmo tempo un problema sobre o que se lamenta acotío. Tras os misterios da morte e a orixe do universo, o matrimonio é un dos temas favoritos de investigación científica e paranormal, e sobre as súas circunstancias, obrigas e deberes téñense achegado as máis diferentes perspectivas. Por difícil que resulte concibilo, “Secretos de un matrimonio”, de Ingmar Bergman, e “Escenas de Matrimonio”, de Pepa e Avelino, tratan a mesma materia, se ben con diferente gravidade. Agora, ofrécesenos unha ollada máis, e de seguro incomparable. Custa imaxinar rifas polas tarefas domésticas, domingos de sillonbol en pantuflas, visitas ao Ikea e ao Corte Inglés para facer a compra e probar a resistencia dos lazos sentimentais, e todas cantas outras tradicións son comúns ás parellas do mundo occidental, no día a día de Alaska e Mario Vaquerizo.


"Axega está especializada na tramitación de axudas e subvención vixentes para a túa empresa coas mellores garantías de éxito."\nAxega está especializada na tramitación de axudas para empresas polo que o noso equipo pode asesorar e tramitar as axudas e subvención vixentes coas mellores garantías dado que ofrecemos aos nosos clientes un servizo global e integral para a tramitación e xestión das mesmas.\nTerémoste informado das subvención e axudas vixentes para a túa empresa ou novo proxecto. Estamos á súa disposición para asesorar, informar e cumprimentar todos os datos necesarios para garantizar a aceptación das axudas ou subvencións.\nEn Axega poñemos todo o noso empeño en acadar os maiores acertos e en que os nosos clientes poidan acadar os seus obxetivos, tanto a nivel profesional como persoal. Contacte connosco!


Ángeles Vázquez destaca a relevancia das catro indicacións xeográficas protexidas de viño galego na visita ao Centro de Formación e Experimentación Agroforestal de Guísamo - Noticias de Galicia\nÁngeles Vázquez destaca a relevancia das catro indicacións xeográficas protexidas de viño galego na visita ao Centro de Formación e Experimentación Agroforestal de Guísamo\nÁngeles Vázquez na visita ao centro de Guísamo. Foto: M. Fuentes\nA conselleira do Medio Rural, Ángeles Vázquez, visitou hoxe o Centro de Formación e Experimentación Agroforestal de Guísamo, en Bergondo, que cedeu máis dunha tonelada de uva procedente das súas viñas á asociación de adegueiros de Betanzos para que a comercialicen baixo a Indicación Xeográfica Protexida (IXP) Betanzos. Alí a conselleira resaltou a importancia desta e das outras tres IXP de viño galego que existen na nosa comunidade porque, aínda que con menor produción que as denominacións de orixe, teñen un peso relevante para as zonas nas que se asentan.\nNo caso concreto da IXP Betanzos, reúne máis dunha decena de viticultores e a seis industrias da contorna deste municipio coruñés. A ela súmanse as indicacións Barbanza e Iria, Val do Miño-Ourense e Ribeiras do Morrazo (a última en incorporarse). En conxunto, estas catro IXP aportan máis de 30 produtores e 21 industrias, cunha produción anual que supera os 25.000 litros de viño, sen contabilizar aínda a IXP do Morrazo, xa que a de 2017 será a súa primeira vendima como tal indicación xeográfica protexida.\nA doazón formalizada hoxe en Guísamo por parte da consellería corresponde na súa inmensa maior parte á variedade branco lexítimo e decidiuse levar a cabo tras as dificultades sufridas por parte de viticultores desta zona de produción a causa das xeadas. Esta colleita supón practicamente o total da uva que se recolle anualmente nos terreos que xestiona a escola de Guísamo. O resto da vendima destinarase aos ensaios que se levan a cabo neste centro de investigación e formación, dependente da Consellería do Medio Rural.\nOs viños da IXP Betanzos, tamén coñecidos como Viño da Terra de Betanzos, elabóranse, segundo o seu prego de condicións, coas seguintes variedades: godello, albarín branco (branco lexítimo), chenín branco (agudelo) e palomino, nas variedades brancas. E mencía, brancellao, merenzao, gran negro e garnacha tintorera, no caso das castes tintas.\nCo obxectivo de conseguir a mellor calidade final para estes viños baixo as condicións de luz e temperatura propias da área xeográfica na que se producen, figuran como variedades recomendadas as de godello, branco lexítimo e agudelo en brancas e mencía, brancellao e merenzao en tintas.\nO prego de condicións tamén establece que a zona amparada por esta IXP está constituída polos terreos aptos para a produción de uva dos termos municipais de Bergondo, Betanzos, Coirós, Miño e Paderne, así como das parroquias de Abegondo, Cabanas, Cerneda, Cos, Cullergondo, Leiro, Limiñón, Mabegondo, Meangos, Montouto, Presedo, Sarandóns, Vilacoba e Viós no termo municipal de Abegondo; das parroquias de Bandoxa, Cis, Cuíña, Mondoi, Oza, Porzomillos, Reboredo, Salto e Vivente do concello de Oza dos Ríos e das parroquias de Osedo e Soñeiro do de Sada.\nAproveitando a entrega desta produción, Ángeles Vázquez visitou as instalacións do recinto de Guísamo. Trátase dun dos centros de formación e investigación da Consellería do Medio Rural que cobre as necesidades de profesionais, entidades, asociacións e poboación relacionada con actividades agrogandeiras e forestais. No ámbito da experimentación, está a traballar en diferentes variedades de vermús, sidra, mistela e licores e vai comezar cos escumosos, un traballo que salientou hoxe a conselleira durante a súa visita.\nEntre a formación regrada que ofrece este centro atópase o ciclo de grao medio de xardinaría e floraría, con 56 alumnos, e o ciclo superior de paisaxismo e medio rural, con 41 estudantes máis que comezaron a semana pasada. A esta oferta súmase outra formación non regrada como cursos de fitosanitarios ou para a incorporación de mozos á empresa agraria. As instalacións, nas que traballan unha vintena de persoas, contan con laboratorio, biblioteca, aula de informática, parque de maquinaria, almacén con cámaras frigoríficas e unha finca de máis de 5 hectáreas.\n20 de setembro de 2017 | 18:23\t• Sen comentarios


Por iniciativa conxunta das administracións central e local créase, a finais de 1951, un museo destinado a cubrir unha forte demanda social: a de ofrecer unha visión do nacemento e evolución da cidade de Santiago de Compostela e en especial do fenómeno da peregrinación, en canto xerador da urbe. Créase deste modo unha institución denominada Museo de Santiago e das Peregrinacións en referencia ao dobre contido temático do que se dota. Desempeña as responsabilidades técnicas e directivas D. Manuel Chamoso Lamas, artífice e principal alentador do proxecto.\nA necesidade de contar en Santiago de Compostela cun museo complementario dos valores monumentais e urbanísticos da propia cidade, catalogando, conservando e difundindo o rico e disperso patrimonio moble existente, remóntase a mediados do século XIX e vai fundamentalmente da man da Real Sociedade Económica de Amigos do País, fundada en Santiago en 1784. A Exposición Rexional Galega de 1858, e sobre todo a de 1909, que contan coa iniciativa e o inestimable apoio da citada asociación, fomentan e alentan esta necesidade.\nAsí pois, en 1951 ponse en marcha o nacente museo. Nese ano adquire o Concello o inmoble, coñecido como Casa Gótica e comezan as obras para o seu acondicionamento, investíndose na súa rehabilitación fondos procedentes na súa maioría dos orzamentos da Dirección Xeral de Belas Artes e apróbanse os estatutos polos que se rexería.\nA duración das obras fai que cunda o desánimo na Corporación Municipal que, a partir de 1957, decántase máis partidaria de apoiar outro proxecto museístico abordando a montaxe do Museo Municipal. Despois duns anos de incerteza, decídese ceder o edificio adquirido á administración central para que a Dirección Xeral de Belas Artes se faga cargo en solitario do Museo das Peregrinacións. Este proceso de cambio de titularidade culminaría en 1963.\nEn 1965, para conmemorar o Ano Santo, ten lugar a denominada Exposición Inaugural, na que se reuniu unha interesante colección de obras relacionadas co culto xacobeo provenientes na súa maior parte de centros eclesiásticos da arquidiocese compostelá, con achegas tamén doutras institucións e de coleccións privadas. Rematada esta, as pezas devólvense e o museo péchase ó publico.\nDe novo coa celebración do Ano Santo de 1976, e despois dunhas obras de ampliación do edificio orixinal, ten lugar unha nova exposición que pretende ser un ensaio da montaxe definitiva. Unha vez máis, clausurada esta, o museo volve pechar as súas portas.\nA xestión do Museo transfírese á Xunta de Galicia en 1995, abrindo por fin as súas portas ao público dunha forma definitiva, en febreiro de 1996, logo de 45 anos dunha situación bastante anómala.\nInauguración definitiva do museo no ano 1996\nA partir dese momento, e coa denominación xa tradicional de “Museo das Peregrinacións”, procuraría a organización interna da institución e a súa difusión, tanto nun ámbito local coma autonómico, estatal e internacional. O deseño e posta en funcionamento de diversos programas de exposición, liñas de publicacións e outras actividades, posibilitarían o achegamento da institución á sociedade.\nA necesidade de cumprir mellor cos seu cometido leva aparellada dunha banda a dotación dun instrumento legal que o regule (RD 1293/2007, de 28 de setembro, polo que se regula o Museo das Peregrinacións e de Santiago. BOE Núm. 252 do 20 de outubro), que lle outorga a nova denominación de Museo das Peregrinacións e de Santiago ao tempo que o constitúe como museo nacional, centro de documentación, investigación e interpretación de Santiago e das peregrinacións.\nDoutra banda, coa elaboración do Plan Museolóxico fóronse definindo os principios a seguir con vistas ao futuro. Froito desta planificación son os distintos programas e proxectos elaborados nos últimos anos e que se materializaron na apertura da nova sede do museo na Praza das Praterías en novembro de 2015.\nA remodelación do inmoble para a súa adaptación ás necesidades museísticas específicas será obra do arquitecto Manuel Gallego Jorreto, desenvolvéndose as obras entre 2009 e 2012 por conta do Consorcio de Santiago.


HISTORIAS DA MANOLA: Subxestións\nSon a sociápata que, cunha danza en paralelo,\nanda a castrar as súas contornas.\nSon a lectora que, suspendida no ego,\nimaxina ecuacións que fan do xe unha infinda onda.\nSon a fame que foxe de impropios alentos\nporque non precisa de estraño alimento.\nSon o saúdo recollido que non fala contigo,\nque borra da memoria estradas para me afastar das fadas.\nSon o fumiño que vos fai desaparecer,\nanimalia sen puntos de encontro coa mestura do seu ser.\nSon a metaconsciencia envilecida,\nque exhorta unha e outra vez os mesmos xuízos suicidas.\nSon eu: a que non quere,\na que non desexa, a que non ama.\nSon eu: a que aborrece,\na que rexeita, a que se agocha\ndesa humanidade vosa que ule\na afiado ferro de azucre.


A chave e o mundo: 21 Días En Galego 2018: Mañá comezamos!\nAtencion! Se cadra, alguén anda despistado/a. Mañá comezamos!\nAinhoa Mosquera Santos, 3ESOB\nPara ir abrindo boca, aquí vos queda o logo gañador entre todos os que realizaron os rapaces e rapazas de 3ESO en colaboración con Brais, o profesor de Educación Plástica, Visual e Audiovisual. Unha chea de lucidos deseños que debían servir de logotipo para experiencia dos 21 Días En Galego deste curso. De entre todos, seleccionamos un gañador, este de Ainhoa Mosquera Santos, de 3ESOB.\nOutros 20 logos, doutros tantos compañeiros, van ir aparecendo por aquí día a día, ata rematarmos a actividade. Parabéns a todos polo voso esforzo e pola vosa creatividade.\nLembrade en que consiste o proxecto:\nConscientes de que moitos de vós non tedes o galego como lingua habitual e seguindo o ronsel do alumnado do instituto da Pobra, convidámovos a desenvolver en galego a vosa vida cotiá (na casa, no centro, na rúa...) durante 21 días e valorar esa experiencia.\nPerseguimos dous obxectivos principais:\nE adiante cos 21 días!\nPublicado por a chave e o mundo ás 4/02/2018\nEtiquetas: 21 Días En Galego 2018, actividades, lingua oral, normalización lingüística, Séchu Sende, traballos nosos, vídeo


A firma IMAR asentada no polígno de Vilapouca recibe a un membro da familia real de Qatar ata onde expande o seu negocio | soutelodemontes\nA firma IMAR asentada no polígno de Vilapouca recibe a un membro da familia real de Qatar ata onde expande o seu negocio\n18 de abril de 2009 - 16:25\t - Turismo\nAsentada no polígono industrial de Vilapouca, no Concello de Forcarei, a empresa IMAR Enxeñaría Modular S.A. atópase traballando con intensidade na apertura da súa produción ao mercado de Qatar. A firma, especializada na fabricación de armarios a medida e o deseño modular, deu os seus primeiros pasos en 2003, integrada nun grupo empresarial consolidado en sectores afíns á construción e á industria. As súas pretensións de expansión no citado país de Oriente Medio recibiron onte unha simbólica lombeirada coa visita que unha delegación encabezada por un integrante da familia real qatarí realizou ás instalacións de IMAR no citado parque empresarial forcaricense.\nFontes da empresa informaron de que a fábrica ten expostos algúns artigos da súa produción nunha mostra de 200 metros cadrados que unha firma afín ao grupo de IMAR ten aberta en Doha, a capital de Qatar. Por mor desta iniciativa, a citada delegación encabezada por un familiar vinculado á casa real qatarí quixo coñecer de primeira man as instalacións desta empresa, presumiblemente a fin de constatar a súa capacidade de fabricación. Ao termo deste percorrido, a comitiva desprazouse até as dependencias de Vidrogal, firma vinculada á fabricación e transformación de vidro tamén pertencente ao grupo da citada empresa de deseño modular e instalada no polígono de Vilapouca.\nIMAR Enxeñaría Modular S.A. baralla xa diversos proxectos para a súa execución no país árabe. En concreto, desde a empresa indicouse que se atopan xa bastante avanzados os orzamentos para actuacións vinculadas a dous hoteis en Qatar, unha torre comercial e de vivendas e un cuarto proxecto relacionado cunha zona residencial con vivendas unifamiliares e integrada por 86 vilas. Do mesmo xeito fíxose fincapé en que se trata dun mercado que demanda produtos de gama alta, un mobiliario confeccionado a medida para o cliente e en colaboración con estudos de arquitectura de primeiro nivel que se atopan desenvolvendo proxectos neste estado.\nA expansión cara ao mercado exterior que promove esta industria forcaricense permitiralle manter unha importante carga de traballo a pesar da actual situación de recesión económica. Non en balde as previsións da empresa para o presente exercicio permítenlle augurar resultados similares aos alcanzados en 2008, anualidade na que a firma se moveu nunhas cifras de facturación ao redor dos 2,5 millóns de euros. A compañía experimentou desde o seu nacemento ao peche de cada exercicio unha tendencia constante ao crecemento, de modo especial nos últimos anos.\nIMAR dispón na súa planta de Forcarei dunhas modernas instalacións e de recursos necesarios para dar solucións ás necesidades mais esixentes. A empresa conta na actualidade con 25 traballadores directos e outros 12 indirectos. Unha maquinaria de última xeración, así como ERP parametrizado a medida, permítelle reducir os prazos de entrega, ademais de coordinar, optimizar e mellorar o seu sistema de produción\n← Detido o presunto autor do roubo que se perpetrou hai unhas semanas no Banesto.


A alcaldesa de Mos reuniuse co colectivo de persoas con discapacidade física e/ou intelectual do municipio | Xornal Galicia Sur\nDo encontro naceu a idea de emprender un plan municipal de integración para discapacitados mosenses\nO programa ‘Encontros coa alcaldesa’ reuniu nos exteriores de ASODIFISI-Asociación de Diminuídos Físicos e Psíquicos de Mos (na parroquia de Torroso) á rexedora local mosense, Nidia Arévalo, e ás persoas con algunha discapacidade física e/ou intelectual do municipio e ás súas familias.\nDe dito encontro extraeuse a conclusión da creación dun Plan Local de Integración que conste de iniciativas laborais e de ocio que integren e fomenten a convivencia de persoas discapacitadas con veciños con plenas capacidades, facilitando e promovendo a participación das primeiras en ditas actividades.\nO devandito plan integraríase de: dende convenios con empresas para a realización de prácticas laborais de persoas con discapacidade en diferentes ámbitos como oficina, xardinería, limpeza, etc. Neste senso o Concello de Mos xa está a traballar en colaboración co Centro das Escravas da Virxe Dolorosa nun proxecto de voluntariado recíproco no que as usuarias das Escravas acompañan e axudan, ao tempo que se forman, ás traballadoras municipais da limpeza.\nPor outra banda, entre as actividades de lecer suxeríronse viaxes, festas, cine ao aire libre, cursos… pero sempre que sexan iniciativas integradoras nas que as persoas con discapacidade poidan convivir, interactuar e integrarse con outras con plenas capacidades de cara a conquerir a plena integración deste colectivo.\nNeste sentido a alcaldesa dirixíase onte aos presentes no encontro dicíndolles que “as persoas con algunha discapacidade, física e/ou intelectual, sodes os superheroes e superheroínas do noso concello, xa que por desgracia tedes que enfrentarvos día a día a unha sociedade que aínda non se atopa plenamente adaptada para vós. Son coñecedora das inxustizas e dificultades que aínda demasiadas veces tedes que sufrir. Sei que para todos vós o máis importante é sentirvos valorados. Porque en realidade tedes valor, tedes moito valor: sodes valentes pero tamén valiosos, xa que estades capacitados para moitas máis cousas das que a sociedade cre, e incluso das que vós mesmos credes. Dende o lado sinxelo da vida, que é o de persoas coma min, sei que vos poñemos moitas barreiras: barreiras non só arquitectónicas senón de marxinación e tamén de exclusión. Así que espero que este encontro de hoxe nos sirva a todos para aportar o noso graniño de area a prol da normalización, a inserción e a concienciación”.\nOs seguintes colectivos aos que se convocará serán o alumnado do Instituto, empresariado, deportistas e usuarios de instalacións deportivas, voluntariado e asociacionismo social, mulleres, agrupacións culturais, mocidade en xeral, universitarios, etc.\nmarzo 7, 2019\t0 comments 40 visitas\nO Concello do Grove convoca aos veciños e veciñas da zona de Ardia a unha nova charla sobre o PXOM\nmarzo 30, 2016\t0 comments 569 visitas\nO encontro terá lugar mañá xoves ás 20.00 horas no Colexio Valle Inclán Dentro ...\nO concello de Ponte Caldelas súmase á celebración do día de Rosalía de Castro cun recital poético e musical con versos dá poetisa\nfebrero 24, 2015\t0 comments 939 visitas\nEsta actividade, organizada pola Biblioteca Municipal, celebrarase mañá mércores 25 de febreiro ás 19 horas ...


EAPM: caen os casos de COVID pero Europa prepárase para a cuarta onda - EU Reporter\nBos días, compañeiros de saúde e benvidos á segunda actualización da semana da Alianza Europea para a Medicina Personalizada (EAPM), antes do parón de agosto, pero EAPM estará contigo durante todo o verán, escribe Director Executivo EAPM Denis Horgan.\nPrazo para orfos e pediátricos consulta\nHoxe (30 de xullo) remata o prazo para a consulta pública sobre a revisión das normas da UE sobre medicamentos para nenos e enfermidades raras - e o proceso estivo en curso, en novembro de 2020 a Comisión publicou unha avaliación de impacto inicial que avalía as propostas para cambiar a normativa da UE para medicamentos para enfermidades raras e para nenos. A Comisión concluíu que a regulación de orfos tivo un impacto positivo ao engadir 210,000-440,000 anos de vida axustados á calidade para os pacientes na UE a pesar de aumentar os custos en 23 millóns de euros entre 2000 e 2017. Case as tres cuartas partes (73%) dos medicamentos orfos tiveron vendas anuais inferiores a 50 millóns de euros no Espazo Económico Europeo, mentres que só o 14% tivo vendas anuais superiores aos 100 millóns de euros. O informe descubriu que os medicamentos orfos recibiron de media 3.4 anos adicionais de exclusividade no mercado, o que equivale a aproximadamente o 30% dos ingresos por vendas destes produtos. Aínda que algúns patrocinadores puideron estar "excesivamente compensados", a Comisión di que a exclusividade adicional do mercado "axudou a aumentar a rendibilidade, sen darlle ao patrocinador unha compensación desequilibrada" na maioría dos casos. A avaliación tamén analiza se o limiar actual de afectar a menos de 5 de cada 10,000 pacientes na UE "é a ferramenta axeitada" para definir enfermidades raras.\nEIF mira á arquitectura de software descentralizada\nFabric Ventures, un xestor de riscos que apoia os fundadores da "economía aberta" en todo o mundo, anunciou hoxe (30 de xullo) o maior fondo deste tipo de Europa, valorado en 130 millóns de dólares, que inclúe 30 millóns do Fondo Europeo de Investimento (FEI). O fondo 2021 de Fabric Ventures é o primeiro fondo apoiado polo FEI mandado especificamente para investir en activos dixitais. Apoiará o patrimonio tradicional, así como os tokens de software e outros activos dixitais nativos destas novas redes e aplicacións inclusivas e colaborativas. Todos eles están sustentados pola recente invención da escaseza dixital e, polo tanto, da propiedade. Os fundadores da economía aberta teñen a miúdo o obxectivo explícito de ofrecer solucións a moitos dos desafíos máis fundamentais da humanidade, especialmente aos problemas de saúde.\nA terceira dose de vacina está prevista para comezar\nOs países europeos aínda non comezaron a lanzar disparos de reforzo, aínda que varios países dixeron que o planean, incluído Hungría, que comezará o domingo (1 de agosto). A semana pasada, Israel publicou datos que indicaban que a eficacia da vacina Pfizer / BioNTech podería baixar ata o 39%. Os datos engadiron máis combustible á xustificación de Israel para dar unha terceira dose. Hungría converteríase no primeiro país da UE en ofrecer un reforzo se tamén segue adiante cos plans para comezar a ofrecer o tiro o domingo. Xunto ás vacinas BioNTech / Pfizer, Oxford / AstraZeneca, Moderna e J&J, Hungría tamén utilizou vacinas Sputnik V e xabs da Sinopharm de China. Non está claro que vacina se empregaría como tiro de refuerzo.\nAs hospitalizacións e mortes por COVID-19 aumentan debido a Delta\nO aumento dos casos de COVID-19 alimentado pola variante Delta e a vacilación levou agora a un aumento das taxas de hospitalizacións e mortes. Os datos da Universidade Johns Hopkins mostran que o número medio de novos casos de COVID-19 cada día na semana pasada foi de 32,278. Isto supón un salto do 66% respecto á taxa media diaria da semana anterior e un 145% superior á taxa de hai dúas semanas. Hai un tema común entre os que están detrás do empeoramento dos números COVID-19, dixo a doutora Rochelle Walensky, directora dos Centros de Control e Prevención de Enfermidades dos Estados Unidos. "Isto estase a converter nunha pandemia dos non vacinados", dixo Walensky nunha reunión COVID-19.\nAustria establecerá directrices sobre o "longo" COVID\nAustria establece novas directrices para o longo COVID, cos médicos preparados para recibir consellos sobre a identificación e o tratamento dos pacientes. O ministerio de saúde dixo que as estimacións actuais indican que o 10-20% de todas as persoas infectadas con coronavirus poderían ter consecuencias a longo prazo. O anuncio prodúcese cando os países buscan proporcionar máis apoio aos pacientes que aínda viven con efectos secundarios moito despois de recuperarse do virus.\nA de Alemaña dividido sobre a estratexia pandémica\nO ministro alemán de Sanidade, Jens Spahn, rebatiu expertos do Instituto Robert Koch (RKI), que argumentaron que a taxa de infección debería seguir sendo o principal indicador para o control da pandemia. Spahn argumentou que o aumento dos niveis de inmunización significa que a taxa de infeccións é menos significativa que antes. O que se precisa son "datos adicionais para avaliar a situación", dixo Spahn, engadindo como exemplo o "número de pacientes recén ingresados [COVID-19] nos hospitais". Esa taxa está a aumentar recentemente de novo, pero como noutros lugares de Europa, as hospitalizacións están moi por baixo dos picos da pandemia. Iso levou a Spahn a proclamar recentemente que un límite máis alto agora é aceptable porque as infeccións levan a menos hospitalizacións das que antes e, polo tanto, non son necesarias novas medidas de bloqueo. A posición de Spahn tamén o aliña con algúns dos primeiros estados de Alemaña, que non están de acordo con Wieler e queren manter a economía o máis aberta posible.\nEU enfróntase a dificultades para amortización da débeda conxunta do fondo de recuperación\nA Comisión Europea comezará en breve a transferir miles de millóns de subvencións e préstamos aos países membros da UE no marco do seu fondo de recuperación de pandemia de 750 millóns de euros, pero o seu plan de devolver os endebedamentos a través de novas exaccións a nivel da UE está a desfacerse.\nO fondo de recuperación, coñecido como UE de próxima xeración, xuntouse o verán pasado despois de que os líderes da UE chegasen a un acordo sen precedentes para emitir centos de miles de millóns de débedas conxuntas para axudar á economía do bloque a superar a crise COVID-19. Pero os detalles do reembolso, que se estenderá durante tres décadas, foron deixados pola Comisión para propoñelos.\nSe todos os intentos da UE de xerar ingresos non logran entregar a cantidade necesaria de 15 millóns de euros ao ano, os países terán que expulsar maiores cantidades para o orzamento da UE a partir do próximo ciclo orzamentario de 2028, unha opción moi desagradable para os países do norte. Europa que contribúe netamente ao orzamento do bloque. Outra opción é cortar programas, o que á súa vez molestaría aos beneficiarios netos de fondos da UE como países de Europa central e oriental.\nTributando aos gigantes\nMammoth compañías de servizos dixitais como Facebook, Google e Amazon son practicadas e hábiles na arte de manipular as leis fiscais globais - totalmente legalmente, débese dicir - para pagar o menor imposto posible.\nHai un consenso crecente de que estas entidades humungous, cuxos produtos sen fronteiras poden gañar centos de millóns de ingresos mantendo un persoal esqueleto na terra, están a cumprir as súas obrigacións.\nMoitas ideas xurdiron para forzar a estas corporacións a pagar máis: Australia e o Reino Unido introduciron "impostos de Google", co obxectivo de obrigar ás empresas que canalizan os seus beneficios a través de administracións offshore a pagar un tipo impositivo máis alto.\nA principios de xullo, o G20 e a OCDE presentaron unha nova idea: introducir un tipo impositivo mínimo mundial do 15%, permitindo así recadar millóns para servizos esenciais como a saúde.\nCuarta onda de coronavirus en Europa\nEuropa está lidando coa variante Delta moi contaxiosa, identificada por primeira vez na India, que ameaza con prolongar a pandemia e descarrilar a recuperación económica. As autoridades intensifican os esforzos para facilitar a vacinación masiva e están a intensificar a divulgación para aqueles que non fixeron citas. Despois dun ano e medio de loita incesante contra a enfermidade, o coronavirus demostra tenacidade mentres se inicia unha cuarta onda de contaminación e espérase que as UCI europeas volvan estar moi ocupadas no outono.\nBoa nova para rematar: os casos caen drasticamente no Reino Unido\nOs casos caen drasticamente no Reino Unido e o epidemiólogo Neil Ferguson dixo á BBC Radio 4 que as vacinas cambiaron a ameaza de COVID-19. "O efecto das vacinas está a reducir enormemente o risco de hospitalización e morte, e estou seguro de que a finais de setembro ou outubro veremos a maior parte da pandemia", dixo.\nEAPM é todo por agora: durante agosto, EAPM fará unha actualización por semana, así que asegúrese de estar ben e seguro e pasar un fin de semana excelente.\nEAPM: IA, datos de ensaios clínicos, EMA e moito máis ...


A literatura: Só negocios ou algo persoal? | BiosBardia\n@cequelinhos / 23 Abril 2015\nGato sobre libros. BEN W./FLICKR\nPreguntarse, a estas alturas, qué é a literatura soa a debate obsoleto. Sartre, por exemplo, escribiu un libro titulado así en 1947. Soa tan obsoleto coma se un filósofo actual se preguntase de onde vimos e onde vamos. E isto non ocorre tanto porque xa désemos a pregunta por respondida, como porque temos a impresión de que só pode ser contestada desde o ámbito da teoría literaria ou, mesmo, desde a metafísica. De feito, boa parte dos que, no seu momento, se formularon a cuestión non eran escritores senón críticos académicos.\nNa actualidade, aquilo no que depositamos a nosa confianza recibe o nome de ciencia e, dentro da ciencia, preferimos a indutiva, a que nos chega repleta de estatísticas e probas de campo.\nO nexo entre este tipo de ciencia e o capitalismo encóntrase nos estudos de mercado. As páxinas de cultura dos periódicos non son xa alleas a este desfile de cantidades e cifras. Os directores literarios das grandes editoras póñense ao servizo dos xerentes. Pérez Reverte déixase fotografar á fronte do equipo de vendas da súa editorial. A menor escala, outros autores diríxense ao seu equipo simpatizante de blogueiros e twiteiros, todos eles cun número determinado de seguidores. O autor, o crítico e o xurado prefiren seguir esa máxima hoxe indiscutíbel que é a obxectividade, tras a cal, a pesar de todo, non é difícil descubrir o rastro de certos estigmas, dalgunha vella ideoloxía e, sobre todo, dese inevitábel tótem que é o diñeiro. O caso de Galiza resulta, en parte, unha excepción. Ante a carencia dun público natural, o autor mostra, nalgúns casos, o seu programa político de forma moi ostensíbel, coa esperanza de captar lectores adeptos, que tamén trata de cuantificar.\nPor unha literatura sen adxectivos e sen obxectivos\nA pesar diso ou mesmo porque iso ocorre así, atrévome a formular a cuestión de: Que é a literatura? Precisamente hoxe, paréceme máis importante facelo ca noutras épocas.\nLiteratura é aquilo que se escribe sen que medie unha finalidade consciente por parte do autor. Non implica isto unha pretensión de revivir o vello aforismo da arte pola arte nin de santificar a literatura, con maiúsculas, como algo inalcanzábel ou como o froito dun solipsismo, pois aínda que o autor dunha obra literaria non teña unha finalidade manifesta cando escribe, iso non significa que o seu acto careza de consecuencias. É dicir, a súa narración é interpretábel. Os lectores sempre poden extraer da obra, e de feito é o que sucede, algo valioso para as súas vidas.\nQuen escribe literatura traballa necesariamente non só coa parte consciente do seu cerebro, que é a que teclea sobre o ordenador, senón tamén coa súa parte inconsciente ou con algo que se aproxima –como o medio adormecemento de Proust– a esa parte brumosa e moito máis extensa da súa mente. A propia inspiración constitúe un fenómeno que alude a ese inconsciente, a aquilo que non se pode prever, se ben algunhas veces o escritor deseña unha serie de condicións e un lugar no que cre que pode sentirse máis inspirado. Nese caso, o seu traballo parécese ao da vidente que, usando un ritual, convoca a aparición dun familiar falecido. Persegue un fantasma que se encontra no seu cerebro, co problema de que o cerebro, os seus intersticios e o seu funcionamento, son aínda, para nós, o espazo máis descoñecido de todo o sistema solar.\nGato deitado nun caixón de libros. -/FLICKR\nSánchez Ferlosio declaraba recentemente que el escribía moito sobre o teito dos automóbiles porque aí era onde tomaba nota do que se lle ocorría mentres camiñaba. Outra forma, ben coñecida, de ir na procura da inspiración é o consumo de alcohol ou de calquera outro tipo de substancia estimulante.\nFixémonos, neste sentido, no feito de que a nosa sociedade, ao tempo que aplaude a produtividade dos narradores orientada ao consumo, non deixa de mitificar os autores situados no lado oposto: desde alcohólicos como Poe ou Hemingway a ionquis como Burroughs ou Pereiro, pasando por doentes mentais como Foster Wallace ou presidiarios como Genet. O autor debe traballar coma nunha fábrica, pero cuberto, a poder ser, coa capa de maldito.\nQue aínda se valore esta aura de malditismo, de loucura e de enerxía intuitiva, indica que a literatura non está morta de todo. Dalgún modo, o capitalismo, que non é un sistema completamente cego, sospeita que escribir libros nunca será o mesmo que producir zapatos, por máis que o libro se mercantilice e se envíe ás máquinas trituradoras poucos meses despois de finalizada a campaña de promoción e o calzado se presente cada vez máis baixo os suxestivos epítetos de “Hand made” ou “Luxury”.\nSegue habendo lectores e lectoras que buscan no libro algo máis que un entretemento que os enganche, que os evada. Buscan tamén, incluso sen sabelo, unha poética, un estímulo, que lles permita ver a súa propia vida doutra maneira.\nQue implica, en consecuencia, esta definición da literatura como narración non utilitaria? Pois, volvendo do revés o argumento, implica que aquilo que se escribe cunha finalidade expresa (notemos que ultimamente esta finalidade está cada vez menos oculta) non é literatura. Dito doutro modo, a literatura con apelidos, con adxectivos, non é literatura. A narrativa policial que ten como obxecto o de entreter e, non poucas veces, o tan encomiado de realizar unha crítica social, non é literatura. Igual sucede cos subxéneros histórico, romántico, etc. Ou, madialeva, con todas esas propostas que aspiran a converterse nun best-seller. E tamén coa narrativa pedagóxica, coñecida co nome de literatura infanto-xuvenil. Todas elas posúen un obxectivo sinalado: elaborar un produto de entretemento que xere o maior número de vendas e, nalgúns casos, que ao mesmo tempo eduque, informe ou conciencie. Hai que incluír, polo tanto, neste descarte, a literatura comprometida, á que se refería o autor d’A nausea en 1947. Non podemos chamar obra literaria aquela que se carga a si mesma coa misión de esclarecer o futuro de Galiza, informarnos sobre determinados feitos acaecidos durante a II Guerra Mundial ou recuperar o léxico dunha lingua aínda non normalizada.\nPor suposto, calquera dos factores mencionados pode existir dentro dunha boa novela, pero debe corresponder, digamos, á súa parte externa, continxente, non á súa motivación. Trátase de diferenciar o material do que o autor se vale daqueles estímulos, talvez reprimidos, que o obrigan a seguir adiante, páxina tras páxina. Poderiamos lembrar aquí o vello dito de que en literatura vale todo, salvo as (boas) intencións.\nUnha proba da independencia da obra respecto das intencións do autor\nLembraba hai pouco, tamén aquí en Biosbardia, o crítico Xesús González Gómez que Balzac expresaba nas súas novelas o contrario do que defendía nos prólogos. Por iso Balzac foi un grande escritor. Marx non dubidou en gabar as súas obras porque reflectían lucidamente a sociedade da época, pese a que o autor francés era un notorio conservador, cunha aspiración obsesiva a chegar a formar parte da nobreza. Do mesmo modo, Morte a crédito de Céline ou Fame de Hansum poden ser entendidas como obras de esquerdas, escritas non embargante por dous acérrimos simpatizantes do nazismo. Tanto Balzac coma Céline, en virtude da súa autenticidade como narradores, deixáronse arrastrar polo que sentían, polo latexo inconsciente da súa percepción e da súa experiencia. O resultado, nestes casos, chama a atención porque contradí de forma flagrante os seus principios e os seus obxectivos confesos, pero sobre todo sérvenos para esclarecer o modo no que a verdadeira literatura se produce.\nGato escritor. KRISTINE PAULUS/FLICKR\nO crítico de arte Clement Greemberg insistía en ignorar as declaracións ideolóxicas expresas dos pintores á hora de valorar –incluso politicamente– os seus cadros. Outro tanto habería que facer no ámbito da literatura.\nObviamente, nas mesas dunha libraría dedicadas á novela policial, histórica ou xuvenil, un pode encontrar sen dúbida respectábeis, e incluso magníficas, obras literarias, tanto actuais coma clásicas. Tales obras ocupan ese espazo xeralmente máis por decisión do propio libreiro ou por escolla do editor, ao incluílas nunha colección ad hoc, que por intención manifesta do autor cando se puxo a escribir. Neste caso, estamos ante unha situación inversa á de Balzac. É o contexto, o marco comercial, o que se impón, de modo reducionista, sobre o potencial literario dos narradores, etiquetándoos dentro dun nicho de vendas.\nÉ posíbel fabricar un soño?\nBalzac escribía durante noites enteiras e consumía cantidades inxentes de café pero son moitos os autores que nin toman excitantes nin confían en case nada que non poida ser incluído dentro dunha boa planificación. Non obstante, cando un escritor di que xa sabe o final, antes de comezar a escribir, está invitando o lector a facer o mesmo, a ler directamente as últimas páxinas.\nEse tipo de obras, por moito esforzo que requiran, e que se manifesta sobre todo a través do abuso dos diálogos e do emprego dunha documentación non demasiado elaborada, raras veces son verosímiles. Soan, de principio a final, a artificio, a argumento e personaxes dirixidos pola man, demasiado visíbel, dun autor que pensa máis no éxito que na necesaria vida propia da súa obra.\nA verdadeira literatura comeza moitas veces, en cambio, por unha imaxe, por unha intuición, por un lembranza non demasiado importante, polo ton da voz narrativa. Rara vez o escritor ten unha idea clara do que quere contar e, aínda cando cre que é así, na maior parte dos casos, acabará contando outra cousa, algo do que, por certo, acostuma só a darse conta cando remata ou cando lle piden que o explique, por exemplo, nas entrevistas de promoción. En literatura, tanto ou máis que as decisións evidentes, o que importan son os pentimentos, que deixan a súa marca semioculta, a cabeza borrada, a man en leve sombra, a carón do personaxe central do cadro.\nA complexidade da literatura fai dela un misterio\nO libro é un produto industrial pero a literatura é, en definitiva, algo inaprensíbel que ás veces aparece onde non se espera. A literatura expresa verdades con independencia dos desexos do propio autor, por iso un bo libro retratará sempre o carácter –o que os psicólogos chaman: a base da personalidade– de quen o escribe, as súas obsesións, debilidades e mitos e tamén as obsesións, debilidades e mitos das xentes que o rodean. Polo contrario, na narración non literaria o autor permanece case sempre escondido, indiferenciábel, salvo polo uso de certos leitmotivs, deseñados para satisfacer o suposto gusto do comprador, e o lugar onde vive aparece retratado máis superficialmente, aínda que acumule sobre el moitos datos, e case sempre dunha forma predeterminada.\nNon hai unha fórmula para facer literatura ou hai tantas coma seres humanos. A literatura tampouco é só ou de forma directa un produto do inconsciente. Aquela parte que descoñecemos do noso cerebro está moi relacionada, por suposto, coa que si coñecemos. O traballo, a observación e a lectura, crean elementos que máis tarde frutificarán nunha creación propia. É a orde, ou a desorde deses fluídos, desas interrelacións, as que poden producir ou non unha obra literaria. Un autor debe estar preparado para percibir eses chispazos, esas epifanías, para oír ese ritmo que aparece de repente e para explotalo até que se esgota, para incluír eses termos que inesperadamente o asaltan e esas ideas que nunca antes se lle ocorrera entrelazar. Do conxunto de toda esa morea de fluxos e imaxes, de lucidez e certeza imprevista nace algo que toca as nosas vidas e que se expresa dunha forma diferente. Nace a arte.\nUnha aplicación á literatura galega\nNo caso especificamente galego, é certo que temos un problema político e lingüístico, que nos sitúa nunha posición subalterna, e que, neste momento, nos encontramos en medio dunha forte crise, con varias orixes e con diversas ramificacións, pero aínda así considero que existe un potencial de lectores aínda sen explotar e, sobre todo, que as solucións, en aparencia, máis evidentes poden non ser as máis importantes ou as únicas.\nCreo que para salvar este problema deberiamos orientar os esforzos doutra forma. Estamos deixándonos atraer, case en exclusiva, polo punto de vista numérico, deixando a un lado a baza propiamente literaria da orixinalidade e con ela do prestixio. Esta dinámica trae consigo a insistencia en crear produtos dependentes, poderiamos denominalos incluso rexionais, que se limitan a reproducir as fórmulas xa ensaiadas en mercados máis amplos. Para que serve unha narrativa desas características, penso que se preguntará cando menos unha parte dese posíbel público, se contamos xa cun acceso, incluso máis cómodo, a linguas como o castelán? Polo de agora, este argumento só se tratou de combater, desde o noso sistema literario, con algúns chamamentos voluntaristas, case sempre pouco útiles, e cun proteccionismo temeroso, por parte dunha crítica moi condicionada pola situación xeral de anormalidade.\nPero se a nosa literatura non se ve como necesaria, iso débese, cando menos en parte, a que tampouco se ve como esencial, como diferente, como propia. Se a literatura galega existe é, en cambio, porque o galego é a lingua na que foron escritos libros como Arraianos ou A Esmorga. Que, ademais, se edite unha narrativa destinada ao ensino, como ocorre por outra parte en todos os sistemas literarios, e que se recorra á novela-fórmula representa un elemento estimábel, pero finalmente secundario no sistema.\nGato e libro. MARY/FLICKR\nDicíao hai pouco un alto executivo de Caramelo, para explicar por que esta empresa da moda entrara en crise: “Cando se perde en identidade tamén se perde en facturación”.\nNecesitamos confrontar puntos de vista, non só actuar movidos pola prema do día a día, e non avanzar máis na consideración das voces singulares como o primeiro luxo do que se pode prescindir.\nO labor de auto-construción dun autor é xeralmente longo e nunca se sabe cando nin baixo que forma pode agromar. Nin el mesmo o sabe. Pero é necesario ter seguido antes esa liña de procura da propia voz, esa que o fará inconfundíbel e necesario, esa que lle dará indirectamente á literatura galega, da que forma parte, un papel no mundo global das letras.\nPor certo, pregúntense cal era a finalidade de Ferrín en Arraianos ou a de Blanco Amor cando se puxo a escribir A Esmorga. Non hai unha, por parte do autor, son moitas, tantas coms lectores teñen estes libros.\nO raio verde de Xulia Alonso\nExiste un exemplo recente que nos mostra que a literatura é de aparición máis ventureira do que habitualmente se quere crer. Refírome a Futuro imperfecto, un libro dunha autora, Xulia Alonso, que nunca publicara nada antes e da que nin sequera sabemos se vai publicar algo máis no futuro. Un libro, editado por Galaxia, que logrou un eco –leva catro edicións– do que probabelmente ela é a primeira sorprendida. Creo que Xulia Alonso nin sequera intentaba construír unha novela. Contou algo e contouno da forma apropiada, non só eficaz, senón sobre todo persoal. Non é un libro de memorias, nin a historia dunha parella de ionquis, nin un relato de amor, nin un tratado pedagóxico sobre os efectos nocivos das drogas, nin o ensaio encuberto sobre o que lle ocorreu a unha xeración. Todo iso é o material co que o libro está certamente construído. Pero a proba de que este libro é unha obra literaria encóntrase, precisamente, en que ese material estaba, desde hai tempo, ao alcance de calquera. Era obvio.\nExiste, de feito, un bo número de persoas con vivencias parecidas e incluso moito máis asombrosas que as de Xulia Alonso, pero só ela conseguiu apreixar o seu raio verde, ese punto exacto de equilibrio entre o misterio e a razón ou, tomando a idea dun libro de Manuel Rivas, entre o descoñecido e o descoñecido. E cando algo así se consegue, os lectores non temos máis que darlle as grazas. Nese momento, esquecemos todo o que xa sabiamos sobre teoría literaria.\n23 Abril 2015 in Actualidade, Reportaxes. Etiquetas:arte, autor, creación literaria, lectura, literatura, literatura galega, mercado, orixinalidade, xéneros, xulia alonso\n← O día que a gaita e a zanfona entraron na universidade\nRexina Vega: “Deberían desaparecer todos os premios literarios” →\nUn comentario en “A literatura: Só negocios ou algo persoal?”\nPingback: Que facer co Día das Letras? (I) | BiosBardia


Todo listo para a XX Festa do Lacón con Grelos | Xornal Galicia Norte\nTodo listo para a XX Festa do Lacón con Grelos\nO Mesón do Vento repartirá máis 2.500 quilos entre os milleiros de persoas que se agardan ao longo de toda a fin de semana. No programa non faltan degustacións gastronómicas, exposicións de gando e aves autóctonas, carreiras e probas de andadura, mostras de artesanía e de coches antigos, exhibicións de 4×4, encontros folclóricos, concurso de disfraces, música en vivo e moita festa\nTodo listo en Mesón do Vento para a celebración da XX Festa do Lacón con Grelos o vindeiro sábado e domingo, 10 e 11 de marzo. Según estimacións dos propios locais que servirán este delicioso prato este ano superaránse os 2.500 quilos. De todos eles darán conta os milleiros de persoas que, como cada ano agárdanse ao longo de toda a fin de semana nos distintos eventos e actos previstos no programa.\nO recinto feiral abrirá as súas portas a partir das 10 horas. Alí exporase unha ampla representación de gando de distintas razas ademais de aves autóctonas. Tamén haberá feira de produtos artesanais e exhibicións de 4×4.\nÁs 16 horas do sábado dará comezo o III Encontro Folclórico, no que participarán a Agrupación Folclórico-Cultural Sementes da Arte, a Asociación Cultural Camiño Real de Poulo e o Grupo de Danzas Asociación Cultural Veciños de Leira. Xa arredor das 17 horas a maxia e a cor do Entroido volverán apoderarse da localidade grazas ao concurso de disfraces, no que en total se repartirán máis de 1000 € en premios nas categorías comparsas e individual (persoas adultas e infantil). As inscricións poderán realizarse ata o 8 de marzo no Departamento de Cultura e Deportes, ou ben chamando ao 981680002.\nDe cara ao domingo o programa está encabezado pola degustación popular do lacón con grelos, que como de costume os bares e establecementos da zona ofrecerán con cada consumición de maneira gratuíta a partir das 12 horas. Haberá tamén exposición de coches antigos. As carreiras e as probas de andadura federada son outro dos grandes atractivos para este día, as cales darán comezo a partir das 11.30 horas e continuarán ao longo da tarde, así como a carreira de burros ás 17.30 horas. As persoas interesadas en participar deberán inscribirse previamente a través da Federación Hípica Galega. Ás 12 horas os protagonistas serán os cans debido ás probas de agility canina que terán lugar. En conxunto nestas probas repartiranse preto de 1.200 € en total.\nA organización ten previstas actuacións musicais en vivo para amenizar tanto a sesión vermú (14 h) como a última hora da tarde (20 h), dándolles así pé aos máis festeiros e festeiras a botar algún que outro baile.\nMarzo 8, 2018\tpor xornal norte\tComments are off 123 visitasen Concellos, Festas, Ordes\nSiguiente: Os alumnos do Obradoiro de Emprego de Touro e O Pino xa completaron boa parte da ducia de intervencións en diferentes espazos naturais e áreas recreativas dos dous concellos\nAnterior: Charla sobre o acompañamento das persoas con cancro\nMedio Ambiente investirá máis de 730.000 euros na mellora do abastecemento de Oza-Cesuras\nMarzo 1, 2016\tComments are off 582 visitas\nA conselleira de Medio Ambiente e Ordenación do Territorio, Beatriz Mato, mantivo unha xuntanza co ...\nSanta Isabel acolle este sábado o Campionato Galego de Grupos Show de patinaxe artística\nFebrero 16, 2018\tComments are off 119 visitas\nO pavillón municipal de Santa Isabel acolle este sábado o XVII Campionato Galego de Grupos ...\nO Concello organiza rutas para coñecer a riqueza natural do ámbito da Torre de Hércules\nDiciembre 16, 2014\tComments are off 942 visitas\nA iniciativa arranca a finais do próximo mes de xaneiro e desenvolverase, unha vez ao ...\nO CIM de Boqueixón organiza unha charla-obradoiro sobre solo pélvico\nIsabel Zendal, figura destacada na I Romaría Cultural Presa de Castenda


El Ejecutivo gallego dota de control medioambiental al sistema de abastecimiento de aguas – Astur Galicia Noticias\nEl Ejecutivo gallego dota de control medioambiental al sistema de abastecimiento de aguas\nA través de 25 indicadores avaliarase a sostibilidade ambiental dos sistemas de abastecemento galegos – A través de 25 indicadores se garantizará la sostenibilidad ambiental de los sistemas gallegos de abastecimiento\nAguas de Galicia adjudica la realización de un seguimiento ambiental del Plan Agua por un importe de más de 477.000 euros\nUn total de 248 estacións depuradoras serán avaliadas para comprobar se as súas instalacións permiten garantir un subministro de auga de calidade\nA primeira fase dos traballos levarase a cabo durante os próximos 2 anos\nSantiago, 24 de setembro de 2010.- O organismo Augas de Galicia, dependente da Consellería de Medio Ambiente, Territorio e Infraestruturas, vén de adxudicar o contrato para o seguimento ambiental do Plan Auga, por un importe de 477.012,23 €. Este traballo, que comezará nos próximos días é vital para vincular a xestión e distribución dos recursos hídricos co uso sostible do auga, contribuír a paliar os efectos das secas ou ofrecer unha garantía de subministro de auga de calidade.\nPara levar a cabo este proxecto mediranse 25 indicadores deseñados para controlar aspectos como impactos atmosféricos, consumo enerxético, conservación dos ecosistemas e a biodiversidade, respecto á paisaxe, seguimento da cantidade e a calidade dos recursos hídricos, equilibrio territorial, control da demanda de auga ou xestión de residuos.\nCo seguimento ambiental, os técnicos de Augas de Galicia poderán detectar e resolver as problemáticas ambientais que presentan os sistemas de abastecemento galegos actuais e futuros.\nA primeira fase dos traballos levarase a cabo durante os próximos dous anos e abarcará diversas actuacións como a realización dun seguimento da explotación de 248 estacións depuradoras (ETAP) verificando que as instalacións permitan cumprir os requisitos de calidade de auga.\nEsta fase tamén inclúe o control exhaustivo da documentación ambiental nos proxectos de abastecemento, prestando especial atención a aspectos como o aproveitamento de fontes enerxías renovables, a integración paisaxística das infraestruturas ou o respecto aos espazos protexidos.\nAdemais, procederase á instalación dunha rede de piezómetros no ámbito territorial de Galicia-Costa para o control dos niveles de masas subterráneas de auga. Por último, desenvolverase unha campaña de sensibilización social para o fomento dun uso responsable do auga na que se reflectirá a importancia dos nosos comportamentos individual e colectivo na conservación do recurso.\n24/09/2010 24/09/2010 administradorSin categoríaabastecimiento, ambiental, augas de Galicia, galicia, Plan Agua, Plan Auga, seguimiento, xunta\nEntrada anterior Los bomberos de Lugo rescatan a 7 niños de un autobús\nEntrada siguiente Prosigue la obra de saneamiento del río Coroño en Boiro


O proxecto europeo MISEL, con participación galega, creará novos dispositivos autónomos de visión con Intelixencia Artificial incorporada | Galicia Digital\nO obxectivo de MISEL é resolver problemas de recoñecemento de obxectos e accións en vídeo, tales como detección de anomalías vehículos en zonas peonís, drons nas proximidades de aeroportos, animais na calzada..., ou diferenzas entre paxaros e UAVs, entre outras aplicacións. Os investigadores esperan poder resolver este tipo de problemas a nivel do propio dispositivo, un sistema específico unha cámara multiespectral que se deseñará e fabricará no marco deste proxecto.\nTrátase dunha ambiciosa iniciativa fundamentada sobre tres eixos, explica o investigador da USC Víctor Brea, responsable da achega española ao proxecto. En primeiro lugar, a nivel de dispositivo, porque imos deseñar e fabricar integramente un modelo específico de cámara multiespectral, con sensores de puntos cuánticos. Ademais, este dispositivo contará tamén con memorias ferroeléctricas de propósito específico para o almacenamento dos datos, creadas igualmente polos socios de MISEL, sinala Brea.\nO segundo eixo é a circuitería, prosegue, cando capturemos as imaxes, procesaremos eses sinais mediante redes neuronais espazo-temporais, como paso previo á toma de decisións. Neste punto radica outras das singularidades de MISEL xa que é importante salientar que as nosas cámaras procesarán información pura, porque non traballarán con imaxes convencionais senón con eventos, ou o que é o mesmo: situacións concretas que o sistema extraerá automaticamente. Brea sinala as vantaxes dos eventos sobre as imaxes convencionais ao traballar directamente con eventos conseguimos un maior rango dinámico, isto é, maior capacidade para capturar escenas pouco iluminadas, e, sobre todo, menos latencia, algo crucial para permitir que o procesado teña lugar a maior velocidade, argumenta.\nFinalmente, a terceira e última parte chave do proxecto é o deseño de redes neuronais espazo-temporais específicas, adaptadas ao pequeno espazo do que dispoñen na cámara multiespectral, cun hardware limitado. O reto é crear un circuíto integrado de pequeno peso, pequeno tamaño e, sobre todo, baixo consumo de potencia, por baixo dun vatio, para tirar proveito todo o posible da reducida capacidade de cómputo, conclúe o investigador.\nVíctor Brea quixo transmitir, asemade, o seu entusiasmo polo novo proxecto xa que MISEL é, ao mesmo tempo, unha satisfacción enorme, un reto maiúsculo, e unha oportunidade de crecer tanto a nivel persoal como de grupo de investigación, e iso fai que todo cambie, afirmou. Estou especialmente encantado con este proxecto pola oportunidade de traballar con VTT e Kovilta Oy, ambos os dous de Finlandia, onde traballan investigadores cos que teño unha relación de amizade, forxada ao longo de máis de 20 anos de estancias de investigación e congresos internacionais.\nPola súa banda, Paula López, directora adxunta do CiTIUS e compañeira de Brea no Grupo de Visión Artificial, resaltou a importancia do proxecto para o centro, afirmando que este proxecto sitúanos nun escenario internacional de máxima relevancia na temática de sistemas intelixentes no bordo, concretamente no deseño de tecnoloxías intelixentes embebidas en sistemas micro e nanoelectrónicos, no que se coñece como Intelixencia Artificial das Cousas (AIoT).


Terra Chá | Común (e persoal)\nEtiquetas: Comunicación Local, Curso 2011-2012, El Progreso, Terra Chá, veto, Vilalba, Xornalismo\nMulti… Inter… Supra!!!\nNa delegación de El Progreso en Vilalba traballan catro persoas, que cubren unha superficie inf ormativa dun total de 2.300 kilómetros cadrados, comprendendo as comarcas da Terra Chá (a máis extensa de Galicia), Meira e o concello coruñés de As Pontes: en resumo, unha cuarta parte da provincia de Lugo. O caso de La Voz de Galicia é aínda máis grave, xa que soamente contan cun único delegado para a mesma superficie (exceptuando a zona coruñesa, obviamente).\nEn El Progreso-Vilalba hai un xefe de delegación, Ignacio Rodríguez, que se encarga principalmente da relación cos poderes políticos e empresariais e das entrevistas e reportaxes de maior actualidade. Tamén hai tres xornalistas con funcións, en principio, diferenciadas: María Roca, en deportes; Cristina Pérez, que se encarga de cultura, sociedade e é a responsable do suplemento semanal ‘A Chaira’; e Cristina Arias, que se ocupa maioritariamente da zona de As Pontes, aparte de realizar numerosas reportaxes en profundidade e entrevistas de carácter. Ata aí unha breve descrición dos roles de cada xornalista, algo teóricamente sinxelo, pero máis complexo na práctica.\nPorque o certo é que, nunha delegación tan grande como a da Terra Chá e con tan pouco persoal, moitas veces non chega para cubrir a información na que un está máis especializado, e non é difícil ver a Cristina Arias cubrindo un evento deportivo ou a María Roca realizando unha entrevista de carácter, especialmente na época estivais ou nos días libres dalgún dos compañeiros. E isto, que sería un pecado, case un delicto para os puristas, é o pan noso de cada día para moitos xornalistas locais, aínda que non sempre é así. Por exemplo, na delegación de A Mariña do mesmo xornal traballan tres veces máis persoas para cubrir unha superficie moito menor, de 1.600 kilómetros cadrados. E, certamente, a calidade das pezas non é moi diferente á da delegación chairega, e incluso moitas veces é inferior.\nEsta dedicación múltiple do xornalista local, tal e como acontece en Vilalba, algo que nun principio pode chegar a despistar ó informador e ó informado, acaba finalmente por enriquecer e transformar ó mesmo, e, do mesmo xeito, a mellorar as informacións. Iso do que falan nas clases de Comunicación, da multidisciplinariedade e da interdisciplinariedade, pasa aquí a un nivel superior, o da ‘supradisciplinariedade’, é dicir, o estar por riba de tódalas informacións, algo que só se pode conseguir nun xornalismo tan complexo como é o local. Nas redaccións das grandes cidades hai unhas seccións moi diferenciadas que un non pode atravesar tal e como lle pete en cada momento. Nas pequenas redaccións locais xa non é que non se poidan atravesar, senón que moitas veces haino que facer por pura obrigación e necesidade. E ó final acaba sendo algo bo, xa vos daredes conta. Pero ollo, sempre e cando se fale de local!!!\nAgora é a vosa quenda de comentar: podedes apoiarme ou podedes poñerme a parir. Fagades o que fagades, agardo as vosas palabras con ardor…\nEtiquetas: A Chaira, Comunicación Local, Curso 2011-2012, Delegación, El Progreso, local, Terra Chá, Vilalba


Novo cruce entre PSOE e PP de Ponteceso polo heliporto de Corme e a débeda ca confraría - Ponteceso - Que pasa na costa\nNovo cruce entre PSOE e PP de Ponteceso polo heliporto de Corme e a débeda ca confraría\nCamariñas Laxe Ponteceso Costa da Morte corme emerxencia\nA semana pasada a Xunta anunciaba o novo heliporto de emerxencia de Corme. Un anuncio que para o voceiro do PSOE, Lois Carballido, supón unha "burla intolerable ao pobo de Corme", ao considerar que foi "Touriño o que o deixou preparado e agora veñen a Corme inaugurar unha "base" que lle custou á Xunta un caldeiro de pintura".\nO alcalde pontecesán, Fondo Aguiar, responde "que a gran burla foi o goberno bipartito da Xunta de Galicia, que non investíu un só caldeiro de pintura no porto de Corme", e lembra que "foi o goberno do PP na Xunta de Galicia quen fixo o muelle de atraque, o tren de fondeo e todas as infraestructuras de importancia no porto de Corme".\nDébeda ca Confraría\n"Mentras tanto", sinala o PSOE, "a Xunta lle debe á Confraría de Corme máis de 60.000 euros dos convenios asinados dende marzo de 2012". "Tampouco se compromete á axuda de 8.000 euros que precisa para a posta en marcha do surtidor".\nO PP responde que "seguirá apostando polo porto de Corme como vía de desenvolvemento económico no Concello".\nCorme xa pode estrear o heliporto de emerxencia.\nO PSOE de Ponteceso denuncia un desfase orzamentario de 7 millóns de euros.\nA nova directiva dos empresarios de Ponteceso xa pensan na nova Aula de Formación.\nO PSOE pontecesán esixe o remate das obras da Avda. Eduardo Pondal.\nO PSOE de Ponteceso denuncia que o alcalde que subir o auga un 18%.\nNotas de prensa do PP e do PSOE de Ponteceso.\nCorme xa pode estrear o heliporto de emerxencia


in RADIO NOVA FM\nRADIO NOVA aumenta a súa oferta de programas coa incorporación de Juan Rocha e Mario Martínez Adán co novo programa musical para as noites dos sábados e domingos "JM REMEMBER". Estes dous Djs da antiga Discoteca ...\nNALGÚN LUGAR DO MUNDO\nUnha xanela aberta á Galicia máis universal con Erundina Louro, tódolos venres a partir das 12:00 horas en RADIO NOVA\nAna Cores, técnica de consumo, estrea novo programa en RADIO NOVA que baixo o título "CONSUMO XUSTO" abordará diversos temas de interese para o consumidor e os seus dereitos. Tódolos xoves, a partir das 13 horas, ...\nRumboia é un programa producido pola Asociación de Gaiteir@s Galeg@s, un espazo para a música tradicional e folk galego. Presentaremos, en Rumboia, novos traballos discográficos e lembraremos a grupos e solistas que ...\nEscoita tódolos mércores a partir das 12:00h CANTARES HERDADOS, un espazo adicado á divulgación da nosa música con Carlos Martín Pazos.\nEscoita MUNDO DEPORTIVO do Verdugo-Oitavén, para estar ao tanto de tódalas novas relacionadas co deporte a nivel comarcal, estatal e internacional. Un programa coordinado por Alberto Rodríguez e que se emite de luns ...